b'\n_START_ARTICLE_\nTahereh Mafi\n_START_SECTION_\n\xc5\xbdivljenjepis\n_START_PARAGRAPH_\nMafijeva je bila rojena v Connecticutu kot najmlaj\xc5\xa1i otrok v dru\xc5\xbeini. Ima \xc5\xa1tiri starej\xc5\xa1e brate. Njeni star\xc5\xa1i so se v ZDA preselili iz Irana. Ko je bila stara 12 let se je dru\xc5\xbeina preselila v Severno Kalifornijo, pri starosti 14 let pa so se ponovno preselili, tokrat v Orange County. _NEWLINE_Maturirala je na University High School v Irvine, Kalifornija, nato pa je diplomirala na Soka University of America v Aliso Viejo, Kalifornija. Govori osem jezikov, \xc5\xa1pan\xc5\xa1\xc4\x8dine pa se je nau\xc4\x8dila med enim semestrom \xc5\xa1olanja v Barceloni_NEWLINE_Preden je napisala svoj prvi roman, Shatter Me, je po lastnih besedah napisala pet rokopisov, da bi \xc2\xbbbolje razumela kako napisati knjigo\xc2\xab._NEWLINE_Roman Shatter Me je iz\xc5\xa1el 15. novembra 2011, 5. februarja 2013 pa mu je sledil roman Unravel Me. Tretji roman, z naslovom Ignite Me je iz\xc5\xa1el 4. februarja 2014. Poleg tega sta v seriji Shatter Me iz\xc5\xa1li \xc5\xa1e dve elektronski knjigi, Destroy Me ter Fracture Me. Filmske pravice za Shatter Me je odkupil 20th Century Fox films._NEWLINE_Avgusta 2016 je izdala mladinski roman Furthermore, zgodbo o bledi deklici, ki \xc5\xbeivi v svetu barv in \xc4\x8darovnij, ki jih sama ne premore.\n_START_SECTION_\nOsebno \xc5\xbeivljenje\n_START_PARAGRAPH_\nMafijeva trenutno \xc5\xbeivi in ustvarja v Santa Monici, Kalifornija.  Leta 2013 se je poro\xc4\x8dila s pisateljem Ransonom Riggsom.'